સ્થાનકવાસી ઝાલાવાડી જૈન સમાજનાં કનકબહેન ધર્મમાં પણ બહુ માને. નામકરણ વિધિ હોય કે પછી પારણાં હોય, સાંજી હોય કે બર્થ-ડે હોય; ડેકોરેશનમાં તેમના આઇડિયા જ અપનાવવાના. વિદેશમાં રહેતા ભારતીયો જ્યારે મુંબઈ આવે ત્યારે તેઓ તેમનાં બાળકોને ગુજરાતી ભાષા શીખવા કનકબહેન પાસે મોકલે. સિત્તેર વર્ષની ઉંમરે પણ તેમનામાં યુવાનો જેવો જુસ્સો જોવા મળે છે. તેઓ હંમેશાં નવતર પ્રયોગ કરતાં રહે છે.